Luister: Het ons gesigserums én vogroom nodig?Argieffoto: (Foto: Alesia Kozik/Pexels) Byna elke bekende skoonheidshandelsmerk spog nou ook met sy eie serumreeks, maar met so baie opsies en byna onuitspreekbare bestanddele word dit al hoe moeiliker om ŉ ingeligte besluit te maak voor jy een aankoop. Kan ons dit met vogroom vir gebruik bedags vervang of eerder net aanvul? Is daar sekere bestanddele wat dalk nie vir sekere veltipes gepas is nie? Mag jy dit soggens én saans aanwend? Maroela Media het die hulp van Felicia Keus, ŉ dosent in somatologie aan die Isa Carstens-skoonheidsakademie, ingeroep om dié en talle ander velsorgverwante vrae vanuit ŉ wetenskaplike perspektief te beantwoord. In die derde episode van hierdie podsendingreeks verduidelik sy wat ŉ gesigserum is, watter voordele dit vir jou vel inhou en watter bestanddele die beste vir verskillende veltipes sal werk.